1014 TAHUN MASIHI YORK, RANTAU NORTHUMBRIA
HARI MENGHADAP RAJA
Apa ada dalam sana?
Wain.
Ramainya askar.
EPISOD 23
Mestilah.
SALAH PERCATURAN
Ramai pemimpin tinggi berkumpul di sini hari ini.
Wah.
Pemimpin tertinggi itu akan makan semua ini?
Biar betul?
- Awak memang kaki temberang. - Mana ada.
Dia dah hampir ditikam tapi dia tak perasan pun.
Kalau dia, saya percaya.
Apa pendapat awak tentang kejadian tempoh hari?
Cubaan untuk membunuh putera itu, ya?
Saya tak ada niat mahu derhaka
tapi khabar angin itu mungkin benar.
Maknanya Raja Sweyn lebih memilih Putera Harald daripada Putera Canute?
Penyokong Canute tentu tak puas hati.
Diam! Jangan kuat sangat.
Itu cuma khabar angin.
Mungkin kita patut berubah hala tuju…
Jangan. Canute ada sokongan Thorkell.
Dia lebih daripada cukup untuk menggantikan Ragnar.
Thorkell itu susah mahu dikawal.
Putera Canute takkan dapat mengekang dia.
Tapi bila fikir balik, ada seorang lagi yang menyokong Canute.
Kalau tak silap, namanya Askeladd. "Yang berlumuran abu."
Tak pernah dengar nama itu pun?
Bangun, tuan-tuan!
Yang Mulia Baginda Raja
dan Yang Mulia Baginda Putera memasuki balai!
Banyaknya makanan!
Mana Thorfinn?
Dia?
Patik hanya ingat Tuanku tak perlu pengawal sekarang.
Tak ada siapa yang cukup bodoh mahu mula tumpahkan darah di sini.
Jalan cepat sikit! Jangan lembab!
Budak bodoh.
Hei!
Apa? Nak apa?
Apa? Budak saja rupanya.
Hei, tunggu dulu!
Berani awak sentuh saya dengan tangan kotor!
Apa masalah budak ini?
Sial, jangan buat tak peduli.
Hei, cakaplah!
Tengok itu.
Ada hati nak lawan kami?
Serahkan duit awak!
Awak memang…
Ke tepi! Lalu!
Hei, bodoh!
Awak lagi?
Awak akan dijatuhkan hukuman nanti!
Aduh, sudahlah saya sibuk…
Tak apakah begini?
Saya dengar dia pengawal peribadi putera…
Putera kini sedang menghadap raja.
Takkan pengawal dia akan merayau di jalanan sekarang?
Para pemimpin tertinggi Denmark,
terima kasih kerana berkumpul di sini hari ini.
Selepas bertahun-tahun mengimpikan ini,
akhirnya pemerintahan beta ke atas England telah dimaktubkan.
Kejayaan ini juga adalah hasil daripada usaha dan sumbangan awak semua.
Tambahan lagi, kawan lama beta, Thorkell
dan putera beta, Canute,
telah pulang ke pangkuan beta dengan izin Tuhan.
Beta amat gembira bukan kepalang.
Ayahanda gembira dengan kepulangan kamu, Canute.
Ayahanda amat gembira.
Ayahanda serahkan sebahagian daripada jajahan baru kita, Mercia, kepada kamu.
Ayuh kita bersama-sama memakmurkan negara ini.
Thorkell.
Awak akan menyokong putera beta. Itu titah permintaan beta.
Ya.
Mercia?
Tanah terkaya di seluruh England?
Nampaknya khabar angin itu palsu semata-mata.
Mana awak tahu?
Kalau tak ada angin, masakan pokok bergoyang?
Tuan-tuan, beta juga akan kurniakan ganjaran untuk sumbangan dalam perang.
Seterusnya, kita akan berganding tenaga dan bertempur bersama di Ireland.
Tanah Ireland,
tempat si pemimpin kejam Brian Boru
menjatuhkan air muka mendiang Raja Harald.
Saya dah menang!
Tindak balas Raja Sweyn betul-betul seperti yang saya ramalkan.
Ini buktinya dia tak mampu menangkis strategi saya.
Saya boleh tewaskan dia sekiranya mahu beradu akal.
Riak muka Floki pun bagus juga.
Maaf, tapi mulai sekarang, awak sudah tak bernasib baik lagi.
Kini saya yang mendahului pertarungan ini.
Semuanya mengikut aturan saya.
Hanya saya boleh jayakannya!
Namun begitu, tuan-tuan,
tanah ini masih dihuni
oleh orang-orang yang biadab yang tidak tahu menghormati raja mereka.
Beta mesti buka mulut tentang ini.
Beta menghantar utusan untuk menawarkan mereka menjadi rakyat bawah beta.
Namun jemputan beta ditolak mentah-mentah sebanyak dua kali.
Jika ada ura-ura pemberontakan dalam jajahan baru ini,
kita mesti berusaha mencegahnya sebelum ia melarat!
Wales.
Kita akan paksa rakyat di sana
lihat sejauh mana kekuasaan seorang raja yang berdaulat.
Kita akan lancarkan serangan musim bunga kelak.
Bersedialah, tuan-tuan.
Bangun.
Awak dengar tak?
Bangun!
Ada orang datang!
Jangan kata orang Canute?
Suruh dia pergi.
Mestilah bukan utusan putera.
Hanya kelasi biasa.
Thorfinn.
Ada saudagar yang saya kenal cakap ada budak macam awak telah ditahan.
Saya cemas, Thorfinn.
Ini tak ada kaitan dengan awak.
Dah 11 tahun, ya?
Seberat mana penderitaan awak?
Betul kata awak.
Saya memang takkan faham.
Selagi lelaki itu masih hidup, hati awak takkan tenang.
Kalau awak kata awak masih tak puas hati,
itu pasti benar.
Namun…
Saya masih ingat lagi semuanya seolah-olah ia baru berlaku semalam.
Unggun api bergemeresik.
Bau stu yang lazat.
Thors, Helga, Ylva…
Dan…
Senyuman awak semasa awak masih kecil.
Dulu saya ada cerita
semasa saya terperangkap
atas ais apung luar pesisiran Brattahlid, bukan?
Makanan dah habis. Kapal saya rosak.
Keenam-enam rakan sekapal saya mati.
Namun begitu,
saya tetap gigih berjalan di atas ais.
Awak tahu sebabnya?
Tidak kira walau seganas mana laut,
walau sebeku mana laut…
Kelasi juga bertarung dengan laut,
sama seperti pahlawan.
Kami mempertaruhkan nama baik kami.
Apabila Thors meninggal dunia,
apabila awak hilang,
saya bersumpah atas nama baik saya.
Sebab itulah, Thorfinn,
saya bukan cakap ini sebab awak,
tapi sebab saya sendiri!
Saya akan bawa awak pulang ke Iceland walau apa pun yang terjadi!
Itu saja caranya saya boleh membalas budi Thors!
Seterusnya, tuan tanah Schleswig,
Tuan Ivar anak Erik.
Sila menghadap.
Untuk pencapaian perang awak,
dengan ini Raja mengurniakan perak dan tanah jajahan baru.
Demikianlah kurniaan daripada Raja.
Dia macam tak ada perasaan saja.
Patik ada nampak sejenak tadi.
Bila Tuanku sebut "Wales", wajah dia jadi pucat.
Patik rasa kelemahan dia adalah sesuatu yang mengaitkan dia dengan Wales.
Tuanku pertimbangkan itu.
Jangan melahap macam itu. Memalukan.
Diam!
Ini cara saya bersyukur kepada Tuhan yang menurunkan rezeki.
Awak nak badan besar lagi atau apa? Teruknya.
Tak guna.
Apa itu? Apa itu sebenarnya, Raja Sweyn?
Dia tahu saya ada kaitan dengan Wales?
Tidak, tak mungkin.
Saya tak beritahu Floki pun.
Kalau dia tahu pun,
dia takkan kerahkan askarnya hanya untuk menggertak saya.
Jadi, adakah ia kebetulan?
Tidak, itu tak penting.
Masalahnya pada musim bunga nanti, Wales akan jadi lautan api.
Tak guna.
Fikir. Kita tak ada masa.
Apa boleh dibuat sebelum musim bunga?
Suruh putera ketuai pemberontakan?
Tidak, saya boleh harapkan 500 orang Thorkell saja.
Kuasa ketenteraan kami tak terlawan.
Kalau mahu pujuk jeneral berpaling tadah, makan masa.
Mungkin boleh hasut orang Inggeris lagi?
Tak boleh! Wales masih akan berperang juga.
Fikirkan sesuatu tanpa perang.
Lagipun, pembunuh upahan Raja
akan ambil kesempatan untuk membunuh Putera Canute.
Pulang…
Takkan sekarang?
Jauh ke barat,
dan di sebalik laut…
Ada satu tanah baru yang sarat dengan buah
dan padang rumput hijau terbentang luas.
Itu Vinland.
Thorfinn…
Vinland!
Pulanglah, dan apabila keadaan sudah reda nanti,
mari kita cari Vinland bersama!
Kenapa?
Awak sendiri yang cakap.
Awak kata Thors nak ke sana.
Thors menetap di Iceland kerana tidak mahu berperang lagi.
Jika dia masih hidup…
Saya pasti dia juga tentu mahu cari tempat itu.
Tempat tanpa peperangan atau perhambaan,
tempat semua orang hidup dengan aman damai
di tanah yang subur dan segar.
Kita boleh wujudkan itu.
Di Vinland…
Kita pasti boleh buat itu di Vinland!
Oh ya,
tentang Wales…
Semasa saya buru awak, awak dapat melarikan diri ke sana.
Apa muslihat yang awak guna sampai boleh lari ke sana?
Kenapa orang Wales tolong orang Denmark macam awak?
Kubur mak saya ada di sana.
Tempat itu…
Tanah air saya.
Negara asal saya.
Tanahnya tandus tetapi rakyatnya hidup dengan bangga.
Tanah air kesayangan mak saya.
Begitu.
Kalau macam itu,
kasihan pula.
Jangan beritahu sesiapa.
Saya tahulah.
Orang suruhan Putera Canute,
Askeladd anak Olaf,
Sila masuk menghadap.
Aduh…
Kenapalah
orang macam saya
selalu bernasib malang pada saat-saat akhir begini?
Terjemahan sari kata oleh Nursyazela